Iron Man: Armored Adventures

Iron Man: Armored Adventures on Marvel Studiosin tuottama tietokoneanimaatiosarja, joka perustuu Marvel Comicsin sarjakuvasankariin Rautamieheen tämän ollessa teini-ikäinen. Sarjasta on tuotettu 26 jaksoa, joiden esitys alkoi France 2 24. maaliskuuta 2009. Animoinnista vastasi ranskalainen Method Films. Pääosissa ovat muun muassa Adrian Petriw, Daniel Bacon ja Anna Cummer.

Tarina 
16-vuotias Tony Stark saa osansa miljoonayritys Stark Internationalin tuomasta rikkauksista, kun hän elää luksuselämää, ratkoo tieteellisiä mysteereitä ja luo ällistyttäviä keksintöjä. Kaikki tämä kuitenkin muuttuu Tonyn ollessaan lentokonematkalla isänsä Howard Starkin kanssa. Koneen räjähtäessä hänen isänsä menettää henkensä ja nuori Tony on myös lähellä kuolemaa, mutta selviää ihmeen kaupalla. Tapahtuman jälkeen Obadiah Stane ottaa haltuunsa Stark International -yhtymän ja jättää nyt sydänlaitteen avulla elävän Tonyn Rhodeyn perheen huostaan. Stark kuitenkin epäilee Stanen salailevan jotain ja ottaa tehtäväkseen taistella korruptiota vastaan joutuessaan samalla tasapainoilla teinielämänsä ja supersankariroolinsa kanssa.

Luettelo hahmoista

Sankarit
Tony Stark/Rautamies on 16-vuotias nuori poika, jonka varakas ja vapaahenkinen elämä tuli päätökseen isänsä kuoltua lento-onnettomuudessa. Samassa onnettomuudessa Tonyn sydän sai vakavia vammoja, jonka vuoksi hän joutuu käyttämään erikoislaitetta pysyäkseen hengissä. Onnettomuuden jälkeen Tony on luottanut omaan kehittämiinsä teknologiaan, jonka avulla hän yrittää taistella rikollisia vastaan Rautamiehenä. Tonyn on kuitenkin tasapainoiltava supersankarielämänsä ja tavallisen kouluelämänsä välillä. Hänen onneksi paras kaverinsa James Rhodey on auttamassa Tonya hädän hetkellä niin koulussa, kuin jahtaamassa rikollisia. Lisäksi hänellä on apunaan FBI agentin tytär Pepper.

James "Rhodey" Rhodes/Sotakone on Tony Starkin lapsuudenystävä ja ainut joka tietää hänen kaksoiselämästään Rautamiehenä. Rhodey on järkevä ja rauhallinen, joka toimii Rautamiehen toimintojen tarkkailijana. Useimmiten hän on erittäin kriittinen ja suojelevainen Tonya kohtaan.

Pepper Potts on erittäin puhelias ja energinen tyttö, jonka isä on FBI-agentti. Hän käyttäytyy usein poikamaisesti ja on erittäin terävä-älyinen. Pepper viettää usein aikaa Rhodeyn ja Tonyn kanssa koulussa ja sen ulkopuolella.

Happy Hogan on koulunsa tähti koripallojoukkueessa, mutta häntä pidetään usein erikoisena tapauksena. Siitä huolimatta isokokoinen Happy on iloinen ja ystävällinen, joka kuitenkin tekee ennen kuin ajattelee.

Viholliset
Mandariini on sotalordi Tšingis-kaanin jälkeläinen Gene Khan, joka naamioituu mustan ja kullan väriseen keskiaikaiseen haarniskaan. Tämän ja Makluan sormusten avulla, jotka antavat hänelle taianomaisia voimia, voi Khan toimia selkeänä johtajana alamaailman imperiumissa. Hänen tavoitteenaan on kerätä kaikki perheensä sormukset, jonka myötä Khan saisi rajattomia voimia.

Obadiah Stane/Iron Monger nimitettiin Stark Internationalin toimitusjohtajaksi Howard Starkin traagisen lento-onnettomuuden jälkeen. Stane johtaa yhtiötä vastoin Howardin periaatteita, kauppaamalla muun muassa vaarallisia keksintöjä ja aseita. Hän piittaa vain yhtiönsä tuotoista ja yrittää saada Rautamiehen haarniskan tiedot haltuunsa, jonka avulla Stark Internationalin tuotto moninkertaistuisi.

Kreivi Nefaria on varakas rikollispomo, joka johtaa Maggia kartellia. Hän taistelee jatkuvasti vallasta Mandariinia vastaan.

The Maggia on järjestäytynyt rikolliskartelli, jota johtaa laskelmoiva kreivi Nefaria. Hänet tunnetaan palkkaamistaan kätyreistä, kuten Lepinkäinen ja Yksisarvinen.

Lepinkäinen työskentelee Maggia kartellille. Hän käyttää huipputeknistä asua, mutta on myös erittäin taitava kamppailulajeissa, sekä aseiden käsittelijä. Lepinkäisen kenties yksi heikkouksista ovat hansikkaat, jossa sama tulivoima toimii myös rakettina lentämistä varten. 

Yksisarvinen oikealta nimeltään Milos Masaryk työskentelee Maggia kartellille, kuten Lepinkäinen. Yksisarvinen on yli-inhimillisen vahva, joka kestää myös pahojakin fyysisiä iskuja. Hän käyttää erikoiskypärää, jonka avulla Yksisarvinen kykenee ampumaan energia ja lämpösäteitä. Lisäksi sillä on rakettivyö, jonka avulla se kykenee lentämään.

Blizzard ei omaa yli-inhimillisiä voimia, mutta käyttää erityistä asua, joka koostuu erittäin pienistä kylmiösiruista. Tämän avulla hän pystyy keskittämään jääaseensa suuntaa kädessä olevalla laitteella. Alun perin Blizzard oli pienrikollinen, jonka Obadiah Stane palkkasi valmistamaan erityisen lumimyrsky aseen. Aseen kokoaminen kuitenkin epäonnistui ja Stane yritti päästä eroon Blizzardista, joka myöhemmin palasi takaisin kostamaan entiselle pomolleen.

Herra Fix on petollinen tiedemies, joka on erinomainen kehittämään korkeateknisiä aseita ja varusteita. Hän palvelee Maggia kartellia luomalla heille superrikollisia. Nähtyään ensi kerran Rautamiehen herra Fix kävi kateeksi tämän edistyneemmästä teknologiasta ja yrittää tuhota Rautamiehen muiden rikollisten ohella. Herra Fix yrittää samalla myös saada haarniskan salaisuudet itselleen. Hänen lähimpänä apulaisena toimii Musta Ruoska.

Musta Ruoska on yksi herra Fixin luomuksista ja toimii tämän kätyrinä. Hänellä on sisäänvedettävät metalliset ketjuruoskat, jotka tarpeen tulleen hohtavat punaista energiasähköä.

Purppuradynamo on venäläinen kosmonautti Ivan Vanko, joka oli osallisena miehitetyssä avaruuslentotehtävässä kohti aurinkoa. Tehtävä meni kuitenkin pieleen auringon päästäessä vaarallisen purkauksen juuri Vankon lähestyessä sitä Purppuradynamoksi kutsutun mekaanisen asun avulla. Hän pyysi apua muilta miehistöiltä, jotka kuitenkin jättivät Vankon oman onnensa nojaan pelkäessään menettävänsä hengensä mikäli auttaisivat Vankoa. Kaksivuotta myöhemmin Vanko laskeutui maahan rajussa törmäyksessä. Eristyksessä ja radioaktiivisuuden vuoksi avaruudessa vietetyn ajan oli tehnyt hänestä hullun. Vankolla oli vain yksi asia mielessä, kosto työkaverilleen. Purppuradynamon asu on erittäin suurikokoinen ja vahvarakenteinen johon ei tehoa edes Rautamiehen repulsorisäteet.

Elolaser oli aikaisemmin pikkurikollinen Arthur Park, joka työskenteli Maggia kartellille. Erään ryöstökeikan aikana Stark Internationalin varastossa hän löysi oudonnäköisen laitteen, joka muunsi Parkin eläväksi laseriksi. Sittemmin Rautamies pysäytti hänet pankkiryöstön päätteeksi ja siirsi laitteen pois Parkilta, joka myöhemmin illalla vankilassa koki muutoksen muuttuessaan ilman laitetta takaisin Elolaseriksi.

AIM (Advanced Idea Mechanics) on eräiden tiedemiesten organisaatio, joiden tavoitteena on saavuttaa mahdollisimman paljon valtaa ja syrjäyttää hallitus käyttäen kehittämäänsä korkeatasoista teknologiaa. Heidän johtajinaan toimi seitsemän lautakunnan jäsentä. Myöhemmin heidät syrjäytti MODOK, joka otti samalla organisaation haltuunsa.

Madame Masque
Ultimo
Musta Ritari
MODOK
Fin Fang Foom

Rautamiehen haarniskat

Perushaarniska on huipputekninen haarniska, jonka Tony Stark suunnitteli ennen isänsä kuolemaa. Se sisältää muun muassa repulsorisäteet, suihkumoottorit, uni-säteen ja lämpökameran, sekä useita muita tarvittavia aseita taistelussa rikollisuutta vastaan.

Stealthhaarniska on haarniska, jonka Tony suunnitteli Stark-torniin soluttautumista varten. Se kykenee muuttumaan huomaamattomaksi näkö- ja kuuloaistille, sekä useille havaintolaitteille. Käyttäessään näkymättömyyttä se tarvitsee runsaasti virtaa, jonka vuoksi se heikentää Rautamiehen perusaseita ja lentokykyä. 

Dynamo Buster -haarniska on suurikokoinen vahvoilla hydrauliikalla, sekä voimakkailla repulsorisäteillä varustettu haarniska. Sen kuori on erittäin paksu, jonka vuoksi sen liikkuvuus ja nopeus on hitaampaan. Lisäksi lentokyky on rajoitettu lyhyisiin matkoihin.

Avaruushaarniska omaa samat aseistukset kuin perushaarniska, mutta tehokkaimmilla suihkumoottoreilla pidempiä lentomatkoja varten ja edistyneemmällä hengissäpitojärjestelmällä.

Hopeakenturiohaarniska on toisen sukupolven haarniska, joka on suunniteltu erityisesti herra Fixin supervahvoja kätyreitä vastaan. Se kestää myös enemmän osumia energiahyökkäyksiltä, sekä muilta lasersäteiltä, kuin aikaisemmat haarniskat.

Arktinen haarniska sisältää lisäjärjestelmän joka suojelee Rautamiehen hanskojen, kasvosuojaimen ja uni-säteen lämpöenergiaa. Se kestää myös paremmin todella alhaisia lämpötiloja ja omaa tavallista pidemmän lentokyvyn.

Äänirooleissa

Sankarit

Viholliset

Suomenkieliset

Lähteet

Tietokoneanimaatiosarjat
Marvel Comics -animaatio
2000-vuosikymmenen piirrossarjat
Marvel-universumiin perustuvat televisiosarjat